

Αρκαλοχώρι, 17/ 04 /2025

Προς: ΜΜΕ

**ΔΕΛΤΙΟ ΤΥΠΟΥ**

**Εργαστήρι Κατασκευής πασχαλινής Λαμπάδας – Επιτυχημένη η πασχαλινή δράση στο Καστέλλι**

Με επιτυχία πραγματοποιήθηκε το εργαστήρι κατασκευής πασχαλινής λαμπάδας που διοργάνωσαν η Σακορράφειος Δημοτική Βιβλιοθήκη σε συνεργασία με το ΚΑΠΗ Καστελλίου και το Δήμο Μινώα Πεδιάδας.

Κατά τη διάρκεια της δράσης, στην οποία συμμετείχαν πλήθος παιδιών και ενηλίκων, όπως και το 7ο Σύστημα Αεροπροσκόπων Καστελλίου, οι συμμετέχοντες είχαν την ευκαιρία να στολίσουν τις λαμπάδες τους με απλά και όμορφα υλικά, δημιουργώντας μοναδικές κατασκευές.

Την εκδήλωση τίμησαν με την παρουσία τους, οι Αντιδήμαρχοι Καλλιόπη Απόστολογιωργάκη, Μανώλης Κουρλετάκης και Γρήγορης Καλογερίδης καθώς και στελέχη της Κοινωνικής Υπηρεσίας του Δήμου, οι οποίοι υποστήριξαν την πρωτοβουλία.